পাড়ভাঙা বেনারসি এখনও আলমারিতে ওঠেনি। বিয়ের বয়স মাত্র সাতদিন। তার পরেই অস্বাভাবিক মৃত্যু হল এক মহিলার। এটি বাগুইআটির অশ্বিনীনগরের ঘটনা। শ্বশুরবাড়ি থেকে উদ্ধার হয় গৃহবধূর ঝুলন্ত দেহ। মৃতের নাম কাজল দাস। মহিলার পরিবারের অভিযোগ, দিন সাতেক বিয়ে হয়েছে, তাতে কী! বিয়ের পর থেকেই শুরু হয়েছিল দাম্পত্য অশান্তি।
 ওয়েব ডেস্ক: পাড়ভাঙা বেনারসি এখনও আলমারিতে ওঠেনি। বিয়ের বয়স মাত্র সাতদিন। তার পরেই অস্বাভাবিক মৃত্যু হল এক মহিলার। এটি বাগুইআটির অশ্বিনীনগরের ঘটনা। শ্বশুরবাড়ি থেকে উদ্ধার হয় গৃহবধূর ঝুলন্ত দেহ। মৃতের নাম কাজল দাস। মহিলার পরিবারের অভিযোগ, দিন সাতেক বিয়ে হয়েছে, তাতে কী! বিয়ের পর থেকেই শুরু হয়েছিল দাম্পত্য অশান্তি। ঘটনায় খুনের অভিযোগ এনেছে মহিলার পরিবার। মহিলার স্বামী লিন্টন দাস, শ্বশুর নারায়ণ দাস, শ্বাশুড়ি কৃষ্ণা দাসকে আটক করেছ পুলিস। ১৩ ডিসেম্বর সোদপুরের কাজল বর্মনের সঙ্গে বিয়ে হয় বাগুইআটির বাসিন্দা পেশায় ইঞ্জিনিয়ার লিন্টন দাসের।